**Andrei Sergejevitš Taratuhin** (ven. Андрей Сергеевич Таратухин; s. 22. helmikuuta 1983 Omsk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Metallurg Novokuznetskissa. Hän on pelipaikaltaan keskushyökkääjä.

Ura
---

### Seuraura

Taratuhin on Avangard Omskin kasvatti. Hän debytoi miesten peleissä 16-vuotiaana seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 1999–2000. Calgary Flames varasi Taratuhinin toisella kierroksella 41. pelaajana NHL:n varaustilaisuudessa 2001. Kaudeksi 2001–2002 hän siirtyi kotimaassaan sarjatasoa ylemmäs Vysšaja Ligan Mostovik Kurganiin, jonka paras syöttäjä ja toiseksi paras pistemies Taratuhin oli tehoilla 13+22=35. Hänellä oli myös yli puolet kaudesta pelanneista joukkueen paras teholukema (+13).

Kaudeksi 2002–2003 Taratuhin palasi Avangard Omskiin ja hän debytoi Superliigassa tehden 21 runkosarjaottelussa yhden syöttöpisteen ja seitsemässä playoff-ottelussa yhden maalin. Kesken kauden 2003–2004 hän siirtyi Vysšaja Ligan Metšsel Tšeljabinskiin. Kaudeksi 2004–2005 Taratuhin siirtyi Salavat Julajev Ufaan, jossa hänen ensimmäinen kokonainen Superliiga-kautensa toi 54 runkosarjaottelussa tehot 7+5=12. Kaudeksi 2005–2006 Taratuhin siirtyi sieltä Lokomotiv Jaroslavliin.

Syyskuussa 2006 Taratuhin teki kaksivuotisen tulokassopimuksen Calgary Flamesin kanssa. Hänen NHL-sopimustaan edelsi sopimuskiista Lokomotiv Jaroslavlin kanssa. Lokomotiv haki oikeudelta Taratuhinin edustusoikeutta, mutta Yhdysvaltain liittovaltion tuomarin Loretta A. Preskan päätöksellä, hän sai siirtyi Flamesin organisaatioon. Vastaavanlaisessa sopimuskiistassa NHL-organisaation ja Superliiga-joukkueen välillä olivat myös Jevgeni Malkin ja Aleksei Mihnov. Taratuhin pelasi koko kauden 2006–2007 AHL-joukkue Omaha Ak-Sar-Ben Knightsissa, jossa hänen tulokaskautensa toi 80 runkosarjaottelussa tehot 17+43=60. Taratuhin voitti joukkueen sisäisen syöttöpörssin ja jakoi sisäisen pistepörssin voiton Carsen Germynin ja Dustin Boydin kanssa.

Taratuhinin visiitti Pohjois-Amerikkaan jäi lopulta vain yhden kauden mittaiseksi, kun hän palasi kaudeksi 2007–2008 Salavat Julajev Ufaan. Hän voitti kauden päätteeksi Venäjän-mestaruuden. Taratuhin edusti joukkuetta kauden aikana myös Spengler Cupissa. Ufa eteni turnauksen finaaliin, mutta hävisi kuitenkin Kanadan maajoukkueelle lukemin 2-1. Kaudeksi 2008–2009 joukkue siirtyi pelaamaan Superliigan tilalle perustettuun KHL:ään. Taratuhin teki Venäjän pääsarjatason yhden kauden piste-ennätyksensä tehoilla 10+21=31. Kaudella 2009–2010 hän nousi Ufan kapteenistoon. Kauden 2010–2011 päätteeksi Taratuhin voitti Gagarin Cupin.

Kaudeksi 2012–2013 Taratuhin palasi kasvattajaseuraansa Avangard Omskiin. Kauden jälkeen hänen sopimuksensa kuitenkin purettiin. Taratuhin siirtyi kaudeksi 2013–2014 vuoden mittaisella sopimuksella Neftehimik Nižnekamskiin. Kaudeksi 2014–2015 hän siirtyi jatkamaan KHL-uraansa Atlantiin. Taratuhin nousi joukkueen varakapteeniksi. 22. helmikuuta 2015 hänet valittiin KHL:n viikon pelaajaksi. Kaudeksi 2015–2016 Taratuhin siirtyi Jugra Hanty-Mansijskiin, josta hän siirtyi kaudeksi 2016–2017 vuoden mittaisella sopimuksella jo uransa kuudenteen KHL-joukkueeseen sekä seitsemänteen Venäjän pääsarjajoukkueeseen, Amur Habarovskiin. Taratuhun pelasi siellä viisi ottelua ilman tehopisteitä, kunnes hänen sopimuksensa purettiin jo syyskuussa 2016. Lokakuussa Taratuhin siirtyi kevääseen 2018 asti ulottuvalla sopimuksella Metallurg Novokuznetskin joukkueeseen.

### Maajoukkueura

Taratuhin edusti Venäjää Torinon olympiakisoissa 2006. Hän pelasi myös alle 20-vuotiaiden MM-kilpailuissa vuosina 2002 ja 2003, joista molemmat turnaukset päättyivät maailmanmestaruuteen. Taratuhin pelasi myös alle 18-vuotiaiden MM-kilpailuissa vuonna 2001 voittaen maailmanmestaruuden.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1999–2000 | Avangard Omsk-2 | RUS-3 | 27 | 10 | 6 | 16 | 16 | - | - | - | - | - |
| 2000–2001 | Avangard Omsk-2 | RUS-3 | 41 | 19 | 28 | 47 | 69 | - | - | - | - | - |  |  |  |  |  |  | U18 | 6 | 2 | 3 | 5 | 10 |
| 2001–2002 | Mostovik Kurgan | RUS-2 | 42 | 13 | 22 | 35 | 28 | - | - | - | - | - |  |  |  |  |  |  | JMM | 7 | 0 | 2 | 2 | 37 |
| 2002–2003 | Avangard Omsk-2 | RUS-3 | 15 | 4 | 13 | 17 | 20 | - | - | - | - | - |  |  |  |  |  |  | JMM | 6 | 2 | 6 | 8 | 8 |
|  | Avangard Omsk | RSL | 21 | 0 | 1 | 1 | 4 | 7 | 1 | 0 | 1 | 18 |
| 2003–2004 | Avangard Omsk | RSL | 8 | 0 | 0 | 0 | 4 | - | - | - | - | - |
|  | Metšel Tšeljabinsk | RUS-2 | 15 | 3 | 12 | 15 | 12 | 12 | 1 | 4 | 5 | 6 |
| 2004–2005 | Salavat Julajev Ufa | RSL | 54 | 7 | 5 | 12 | 73 | - | - | - | - | - |
| 2005–2006 | Lokomotiv Jaroslavl | RSL | 40 | 9 | 15 | 24 | 85 | 11 | 2 | 2 | 4 | 24 |  |  |  |  |  |  | OK | 5 | 0 | 0 | 0 | 2 |
| 2006–2007 | Omaha Ak-Sar-Ben Knights | AHL | 80 | 17 | 43 | 60 | 80 | - | - | - | - | - |
| 2007–2008 | Salavat Julajev Ufa | RSL | 51 | 10 | 16 | 26 | 46 | 16 | 1 | 4 | 5 | 20 |
| 2008–2009 | Salavat Julajev Ufa | KHL | 56 | 10 | 21 | 31 | 58 | 4 | 1 | 0 | 1 | 2 |
| 2009–2010 | Salavat Julajev Ufa | KHL | 56 | 12 | 15 | 27 | 24 | 16 | 0 | 1 | 1 | 12 |
| 2010–2011 | Salavat Julajev Ufa | KHL | 40 | 1 | 7 | 8 | 24 | 9 | 1 | 2 | 3 | 6 | Gagarin Cup |
| 2011–2012 | Salavat Julajev Ufa | KHL | 10 | 0 | 2 | 2 | 10 | 5 | 1 | 0 | 1 | 4 |
| 2012–2013 | Avangard Omsk | KHL | 45 | 2 | 4 | 6 | 22 | 11 | 0 | 1 | 1 | 4 |
| 2013–2014 | Neftehimik Nižnekamsk | KHL | 50 | 7 | 7 | 14 | 33 | - | - | - | - | - |
| 2014–2015 | Atlant | KHL | 56 | 12 | 5 | 17 | 36 | - | - | - | - | - |
| 2015–2016 | Jugra Hanty-Mansijsk | KHL | 39 | 1 | 8 | 9 | 30 | - | - | - | - | - |
|  | Rubin Tjumen | VHL | 3 | 1 | 1 | 2 | 0 | - | - | - | - | - |
| 2016–2017 | Amur Habarovsk | KHL | 5 | 0 | 0 | 0 | 0 | - | - | - | - | - |
| 9 kautta | yhteensä | KHL | 357 | 45 | 69 | 114 | 237 | 45 | 3 | 4 | 7 | 28 |
| 5 kautta | yhteensä | RSL | 174 | 26 | 37 | 63 | 212 | 34 | 4 | 6 | 10 | 62 |
| 1 kausi | yhteensä | AHL | 80 | 17 | 43 | 60 | 80 | - | - | - | - | - |

Lähteet
-------

* Andrei Taratuhin The Internet Hockey Databasessa (englanniksi)
* Andrei Taratuhin *Elite Prospects*. Everysport Media Group AB.  (englanniksi)

### Viitteet

1. 1 2  Andrei Taratuhin The Internet Hockey Databasessa (englanniksi)
2. 1 2 3 4  Andrei Taratuhin *Elite Prospects*. Everysport Media Group AB.  (englanniksi)
3. ↑  Flames sign centre Andrei Taratukhin  4.9.2006. Calgary, AB:  Calgary Flames. Viitattu 16.8.2016. (englanniksi)
4. ↑  NHL:ssa tapahtuu: Ilja Bryzgalov jatkaa Anaheimin maalilla *Jatkoaika.com*.  6.9.2006. Jatkoaika r.y. Viitattu 16.8.2016.
5. ↑  Malkin saa jatkaa Pittsburghissa *iltalehti.fi*.  16.11.2006. Alma Media Suomi Oy. Viitattu 16.8.2016.
6. ↑  Seitsemän pelaajaa lähti Petri Matikaisen Avangard Omskista  8.5.2013. SuomiKiekko. Viitattu 16.8.2016.
7. ↑  Андрей Таратухин продолжит карьеру в «Нефтехимике» *khl.ru*.  4.9.2013. КХЛ. Viitattu 16.8.2016. (venäjäksi)
8. ↑  Oskar Osalan Neftehimik vahvistuu kokeneella hyökkääjällä  5.9.2013. SuomiKiekko. Viitattu 16.8.2016.
9. ↑  Наши первые новички *atlant-mo.ru*.  20.5.2014. ЗАО ХК «Атлант».  Arkistoitu 2.9.2017. Viitattu 16.8.2016. (venäjäksi)
10. ↑  Новая глава Рассказова и другие трансферы 4 июля *khl.ru*.  5.7.2016. КХЛ. Viitattu 16.8.2016. (venäjäksi)
11. ↑  Изменения в составе «Амура» *hcamur.ru*.  2.9.2016. Хоккейный Клуб «Амур».  Arkistoitu 11.10.2016. Viitattu 27.10.2016. (venäjäksi)
12. ↑  В «Металлурге» — Андрей Таратухин *metallurg-nk.ru*.  26.10.2016. Хоккейный Клуб «Амур». Viitattu 27.10.2016. (venäjäksi)